**Minuta reuniunii Consortiului Regional de Inovare si a Comisiei Consultative Academice 18 septembrie 2020, platforma Zoom**

La reuniune au fost prezenti:

* 53 reprezenti ai Consortiului Regional de Inovare si ai Comisiei Consultative Academice;
* 8 reprezentanti ai ADR Nord-Est: Vasile Asandei - Director general, Gabriela Macoveiu – Director Comunicare, Inovare si Cooperare Externa, Lucian Sandu - Sef Birou, Simona Ionel - expert, Birou Gestionare RIS3, Agatha Filimon - Sef Birou, Ioana Hangan, Simona Popa, Claudiu Mitrea - experți Birou Specializare Sectorială.

1. Intalnirea a inceput cu prezentarea, de catre dl. Lucian Sandu, a agendei si a situatiei prezentei membrilor CRI si CCA in cadrul reuniunii.
2. Dl. Vasile Asandei a avut un cuvânt introductiv, multumind pentru implicare membrilor CRI si CCA. De asemenea, a precizat ca in perioada de programare 2021-2027 ADR Nord-Est va avea calitatea de AM pentru POR Nord-Est, iar CRI va face parte din mecanismul de guvernanta, cu rol de organism de specialitate pe zona de specializare inteligenta.
3. Dna. Gabriela Macoveiu a prezentat noua editie a Strategiei Regionale pentru Specializare Inteligentă RIS3 NORD-EST. (*Prezentarea integrala poate fi gasita atasata*).
4. Dl. Lucian Sandu a prezentat apelul deschis pentru constituirea portofoliului de proiecte aferent RIS3 Nord-Est. (*documentatia aferenta apelului se gaseste la adresa* [*https://adrnordest.ro/news.php?id=1169*](https://adrnordest.ro/news.php?id=1169)). De asemenea, ADR Nord-Est pregateste Ghidul solicitantului pentru accesarea fondurilor destinate pregatirii proiectelor de infrastructura in domeniul specializarii inteligente (conform OUG 88/2020). Prin acest apel se vor finanta documentatiile tehnico-economice pentru proiecte de infrastructura in domeniile de specializare inteligenta. Ghidul va fi lansat in consultare saptamana viitoare prin publicare pe website-ul ADR Nord-Est ( [*www.adrnordest.ro*](http://www.adrnordest.ro)).
5. Dupa finalizarea prezentarilor, au avut loc discuții privind observațiile și propunerile de îmbunătățire a RIS3 Nord-Est:

* la intrebarea dlui. Trandabat, dl. Sandu a raspuns ca pentru Ghidul pentru accesarea fondurilor destinate pregatirii proiectelor de infrastructura in domeniul specializarii inteligente pentru Regiunea Nord-Est, ce se va lansa saptamana viitoare, se vor selecta fisele de proiect depuse in cadrul Apelului deschis pentru constituirea portofoliului de proiecte aferent RIS3 Nord-Est care indeplinesc criteriile de eligibilitate;
* Dl. Puscasu a mentionat despre existenta unui grup de initiativa in domeniul turismului si propune organizarea unor intalniri cu acest grup din care fac parte ONG-uri, operatori din turism pentru a oferi clarificari suplimentare in vederea depunerii unor fise de proiect; ADR Nord-Est a participat deja la mai multe intalniri ale respectivului grup de lucru din domeniul turismului si si-a exprimat disponibilitatea de a participa la acestea si pe mai departe;
* Dl. Dimian a solicitat clarificari privind titlul oficial al strategiei, fiind de acord cu titlul simplificat al strategiei; de asemenea, propune ajustarea RIS3 Nord-Est dupa aprobarea Strategiei Nationale de Cercetare, Inovare si Specializare Inteligenta si a Programului Orizont Europa; Dna. Macoveiu a precizat ca in elaborarea RIS3 Nord-Est s-a tinut cont de toate versiunile draft ale SNCISI 2021-2027 si propunerea de regulament pentru programul Orizont Europa;
* Dna. Loghin apreciaza calitatea documentului, felicita echipa care a elaborat-o si faptul ca se pune accentul pe crearea de IMM-uri inovative, considerandu-l de foarte mare importanta;
* Dl. Stratila completeaza ca, preocuparea pentru integrarea cercetarii cu industria este absolut necesara, considerand ca in procesul RIS3 ar trebui implicati si actorii mari, fiind importanti pentru investirea eficienta a resurselor financiare (de la 5 milioane de euro in sus);
* Dna. Pascariu sustine punctul de vedere al dl. Dimian legat de titlul strategiei, considerand ca cercetarea, dezvoltarea, inovarea se realizeaza pentru a sustine specializarea inteligenta; in ceea ce priveste turismul, propune o viziune bazata si pe industria loisir-ului (activitati care servesc populatiei locale in petrecerea timpului liber pentru a deveni o regiune cu o calitate crescuta a vietii); de asemenea, considera ca ar trebui valorificata pozitia periferica a regiunii in relatie cu tarile vecine;
* Dna. Forna precizeaza ca domeniul medical este o prioritate a noilor tehnologii si turismul medical este o solutie de viitor;
* Dna. Macoveiu a precizat ca nisele de specializare si obiectivele specifice sectoriale incluse in strategie au avut un proces de consultare cu actorii inovarii si dezbatere publica cu termeni speicifi. De aceea introducerea de noi nise sau obiective nu este posibila la acest moment. Legat de orientarea cercetarii a mai precizat ca in Regiunea Nord-Est trebuie investit mai mult in cercetarea orientata spre nevoi (nevoi identificate in urma atelierelor de descoperire antreprenoriala) si pe valorificarea rezultatului cercetarii in industrie;
* Dna. Pinteala a intrebat daca fondurile vor putea fi atrase doar de parteneri de proiect din regiune sau pot fi si parteneri internationali; Dna. Macoveiu afirma ca exista in strategie o componenta dedicata cooperarii interregionale, indicand ca se urmareste localizarea proiectului si a beneficiilor acestuia in Regiunea Nord-Est;
* Dl. Olariu a intrebat daca acesta este singurul apel de constituire portofoliu de proiecte; Dl. Sandu a precizat ca ADR Nord-Est nu are in vedere ca acesta sa fie singurul apel de identificare proiecte;
* Dl. Bruma mentioneaza ca nu a identificat agricultura ecologica ca fiind o nisa in actuala strategie; Dna. Filimon a adus completari suplimentare, confirmand ca agricultura ecologica este o sub-nisa (conform anexelor la strategie), asa cum s-a stabilit in urma EDP-urilor;
* Dl. Dimian considera ca indicatorii din anexa la strategie sunt insuficient definiti; Dna. Macoveiu precizeaza ca se va completa anexa cu detalii suplimentare.

Eventualele observații/propuneri/completări referitoare la strategie si materiale suport se vor transmite la adresa de e-mail [simona.ionel@adrnordest.ro](mailto:simona.ionel@adrnordest.ro). ADR Nord-Est are ca obiectiv avizarea RIS3 Nord-Est de catre CRI pana la sfarsitul lunii septembrie.

Data: Întocmit:

21 septembrie 2020 Simona Ionel